section_heading: Villarreal
paragraph_text: U prvoj prvenstvenoj utakmici u sezoni 2007./08. Tomasson je zabio za Villarreal u 3:0 pobjedi protiv Valencije. Međutim, to je bio jedan od svega tri gola koje je igrač te sezone postigao u španjolskom prvenstvu. Tijekom utakmica Kupa UEFA, Tomasson je uspio potvrditi svoju igračku kvalitetu kao efikasan strijelac (5 golova u 8 utakmica). Klub je sezonu završio na drugom mjestu u Primeri što je bio najbolji klupski rezultat u povijesti. Međutim, na osobnoj razini, za Tomassona je to bila razočaravajuća sezona zbog malo odigranih utakmica te nekoliko pogodaka u prvenstvu.